TWITTER/@CONTAINERDAVE  Il-Pulizija Ingliża għaddejja bi tfittxija għal raġel li seraq karozza ġewwa Essex u darab żewġ uffiċjali tal-Pulizija waqt li kien qed jaħrab billi saq fuq il-binarji tal-ferrovija. Passiġġieri tal-ferrovija fl-Ingilterra baqgħu xxukkjati wara li vettura misruqa kienet misjuqa fuq il-binarji tal-ferrovija biex taħrab mill-pulizija. Xhieda fuq il-post iddeskrivewha bħal xena mil-logħba Grand Theft Auto. L-uffiċjali waqfu l-karozza u pruvaw ikellmu lix-xufier, madanakollu minflok il-ħalliel saq darba wieħed mill-uffiċjali waqt li kien qed jaħrab. Fortunatament l-uffiċjal indarab ħafif u ma kellux bżonn imur l-isptar. Iktar tard il-karozza ġiet abbandunata fuq il-binarji ħdejn l-istazzjon tal-ferrovija ta' Cheshunt, f'Hertfordshire. Filmati fuq il-midja soċjali juru li l-vettura mbagħad instaqet tul il-binarji ħdejn il-pjattaforma fl-istazzjon ta'Cheshunt. L-Awtoritajiet qalu li għalkemm il-ħalliel tal-karozza għadu qed jiġi mfittex, il-binarji reġgħu fetħu u s-servizzi tal-ferrovija komplew joperaw.